2012 maran taypi sata phaxsin pusi uru saraqataruw Gran Bazar Tehran-an ñanqha urux aljasiñ utanak janiw jist’arapkänti, mayüruxa,pacha urux aljasirinakamp alakipanakampiw jichha qulqi inak iraqtatapat jan manq’añar mantapxäna. Pacha urun jach’a tantachasïwinakampitas Bazar-an jach’unak ukankapxatapatas ukat aljasiñ utanak jist’antatätapatas ukjamaw ukatuqinakat Irán Intirnit apnaqirinakax walja uñtañanak uñicht’ayapxäna. Kalmeh, jan munirin sitio web-apan yatiyiwa kunati pacha urux walja unxtasirinakaw katuntatapxäna.
“Sapak Siria-r Jaytxapxama, Jiwasat Lup’ipxam”
Tehrán-an Plaza Toopkhone-n jaqix “Siria-r sapak jaytxapxam, jiwasat lup’ipxam” sasaw arnaqasipxäna. Walja kutiw Irán jilïr irpirinakax sapxäna kunati akax Siria kamachiruw yanapt’i, ukat jichha yatiyäwinakax sapxänwa kunati Siria-rux 10 waranqan waranqap Iran-ax apakipäna.
Jach'unakax Bazar Tehran-ankapxiwa
«Ch'uxña qulqix iraqtañapawa»
Akax jan wali yatiyäwirakiwa kunawsati Irán markachirinakax anqäxat jutir qulqi pisinkañ t’aqhisisipki.
ayr_Latn ayr_Latn ayr_Latn azj_Latn ayr_Latn ayr_Latn